CELEX: 32016D1367
Language: lv
Date: 2016-08-10 00:00:00
Title: Komisijas Īstenošanas lēmums (ES) 2016/1367 (2016. gada 10. augusts) par dažiem aizsardzības pasākumiem saistībā ar Āfrikas cūku mēri Polijā (izziņots ar dokumenta numuru C(2016) 5278) (Dokuments attiecas uz EEZ)

11.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 216/26
            
         KOMISIJAS ĪSTENOŠANAS LĒMUMS (ES) 2016/1367
   (2016. gada 10. augusts)
   par dažiem aizsardzības pasākumiem saistībā ar Āfrikas cūku mēri Polijā
   
      
         (izziņots ar dokumenta numuru C(2016) 5278)
      
   
   (Autentisks ir tikai teksts poļu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Āfrikas cūku mēris ir vīrusu infekcijas slimība, ar ko slimo mājas cūkas un mežacūkas un kas var būtiski ietekmēt cūku audzēšanas rentabilitāti, traucējot Savienības iekšējo tirdzniecību un eksportu uz trešām valstīm.
            
         
               (2)
            
            
               Āfrikas cūku mēra uzliesmojuma gadījumā ir briesmas, ka slimības ierosinātājs varētu pārsviesties uz citām cūku audzētavām un uz mežacūkām. Dzīvu cūku vai to produktu tirdzniecībā tas var izplatīties no dalībvalsts uz dalībvalsti un trešās valstīs.
            
         
               (3)
            
            
               Ar Padomes Direktīvu 2002/60/EK (3) noteikts Savienības pasākumu minimums Āfrikas cūku mēra kontrolei. Direktīvas 2002/60/EK 9. pantā paredzēta aizsardzības zonu un uzraudzības zonu izveide minētās slimības uzliesmojumu gadījumā, kurās jāpiemēro pasākumi, kas noteikti minētās direktīvas 10. un 11. pantā.
            
         
               (4)
            
            
               Polija ir informējusi Komisiju par jaunāko stāvokli tās teritorijā saistībā ar Āfrikas cūku mēri un saskaņā ar Direktīvas 2002/60/EK 9. pantu ir izveidojusi aizsardzības zonas un uzraudzības zonas, kurās piemēro minētās direktīvas 10. un 11. pantā noteiktos pasākumus.
            
         
               (5)
            
            
               Lai novērstu nevajadzīgus Savienības iekšējas tirdzniecības traucējumus un nepamatotu trešo valstu šķēršļu uzlikšanu tirdzniecībai, ir nepieciešams sadarbībā ar Poliju Savienības līmenī aprakstīt minētās dalībvalsts apgabalus, kas noteikti par Āfrikas cūku mēra aizsardzības un uzraudzības zonām.
            
         
               (6)
            
            
               Līdz ar to šā lēmuma pielikumā būtu iekļaujamas Polijā noteiktās aizsardzības un uzraudzības zonas.
            
         
               (7)
            
            
               Pasākumu piemērošanas laiks būtu jāierobežo, lai paliktu pietiekams laiks epidemioloģiskajai izmeklēšanai un noteikto pasākumu pārskatīšanai.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Polija nodrošina, ka aizsardzības un uzraudzības zonās, kas ir izveidotas saskaņā ar Direktīvas 2002/60/EK 9. pantu, ir iekļauti vismaz tie apgabali, kuri kā aizsardzības un uzraudzības zonas ir minēti šā lēmuma pielikumā.
   2. pants
   Šo lēmumu piemēro līdz 2016. gada 30. septembrim.
   3. pants
   Šis lēmums ir adresēts Polijas Republikai.
   
      Briselē, 2016. gada 10. augustā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      PIELIKUMS
      
                  Polija
               
               
                  1. pantā minētie apgabali
               
            
                  Aizsardzības zona
               
               
                  Aizsardzības zonas ārējā robeža iet šādi:
                  
                              a)
                           
                           
                              austrumos: no Sanie Dąb ciema ziemeļu robežas, ceļa no Sanie Dąb ciema uz Kołaki Koscielne ciemu dienvidu daļa, ar krustpunktu ar Dąb upi, tad uz dienvidaustrumiem gar Dąb upi, tad gar meža malu līdz Tybory-Olszewo ciema rietumu robežai, tad gar ceļu no Tybory-Olszewo ciema uz Tybory-Kamianka ciemu, tad Tybory-Kamianka ciema rietumu robeža līdz ceļam no Tybory-Kamianka ciema uz Jabłonka Kościelna ciemu, tad uz dienvidiem uz ūdensteci no Kamianka dīķa uz Jabłonka upi, tad uz ūdensteces ieteku Jabłonka upē, tad taisnā līnijā uz dienvidiem līdz 66. ceļa un ceļa no Jabłonka Kościelna ciema uz Miodusy-Litwa ciemu krustcelēm;
                           
                        
                              b)
                           
                           
                              dienvidos: pa 66. ceļu uz rietumiem līdz Jabłonka upes krustpunktam ar 66. ceļu, tad pa Faszcze ciema dienvidu robežu līdz Jabłonka upei, tad uz rietumiem gar Jabłonka upi līdz ciemu Wdziękoń Pierwszy un Wdziękoń Drugi robežai, tad taisnā līnijā uz ziemeļiem līdz 66. ceļam, tad uz rietumiem no 66. ceļa līdz ūdensteces krustpunktam ar 66. ceļu pie ciema Wdziękoń Pierwszy;
                           
                        
                              c)
                           
                           
                              rietumos: uz ziemeļiem gar ūdensteci līdz meža malai, pa Grabówka rezervāta austrumu robežu, tad līdz meža malai austrumos no ceļa no Grabówka ciema uz Wróble-Arciszewo ciemu;
                           
                        
                              d)
                           
                           
                              ziemeļos: taisnā līnijā uz austrumiem līdz Dąb upei dienvidos no Czarnowo Dąb ciema, tad pa taisnu līniju līdz Sanie Dąb ciema ziemeļu robežai, līdz ceļam no Sanie Dąb ciema uz Kołaki Koscielne ciemu.
                           
                        
            
                  Uzraudzības zona
               
               
                  Uzraudzības zonas ārējā robeža iet šādi:
                  
                              a)
                           
                           
                              austrumos: taisnā līnijā no Visokes Mazoveckes un Zambrovas apriņķu robežām, pie Stare Niziołki ciema, līdz krustpunktam ar Rokietnica upi starp Grodzkie Szczepanowięta ciemu un Nowe Grodzkie ciemu, tad taisnā līnijā līdz Wnory Wiechy ciemam, tad uz dienvidiem pa ceļu un uz austrumiem pa Chojane Piecki, Kalinowo-Solki, Kalinowo Czosnowo, Buczyno Mikosy ciemu robežām līdz Brzóski-Gromki ciemam, tad taisnā līnijā uz dienvidiem līdz Brok upei, līdz Brzóski-Falki ciema austrumu robežai, tad taisnā līnijā līdz 66. ceļam, līdz Włosty-Olszanka ciema ziemeļu robežai, tad uz dienvidiem pa 66. ceļu līdz meža malai;
                           
                        
                              b)
                           
                           
                              dienvidos: taisnā līnijā uz dienvidrietumiem gar Dąbrowa-Zabłotne ciema dienvidu robežu līdz Dąbrowa Wielka ciema dienvidu robežai, tad taisnā līnijā rietumu virzienā dienvidos no Krzeczkowo Mianowskie ciema līdz Podlases vaivadijas robežai pie Zaręby-Choromany ciema;
                           
                        
                              c)
                           
                           
                              rietumos: gar Podlases vaivadijas robežu līdz 63. ceļam, gar Podlases vaivadijas robežu un Srebrny Borek ciema rietumu robežu līdz 8. ceļam, gar Ostrożne ciema rietumu robežu, tad uz ziemeļiem pa Krajewo-Łętowo, Krajewo-Borowe, Krajewo-Ćwikły ciemu rietumu robežu, tad taisnā līnijā pa Zbrzeżnica ciema rietumu un ziemeļu robežu līdz 63. ceļam, tad uz ziemeļiem pa 63. ceļu līdz Polki-Teklin ciema platumam;
                           
                        
                              d)
                           
                           
                              ziemeļos: taisnā līnijā uz austrumiem līdz robežai starp Zambrovas un Lomžas apriņķiem, ietverot Polki-Teklin ciemu, līdz punktam vienā platumā ar Kossaki-Nadbielne ciemu, tad taisnā līnijā dienvidos no Kossaki-Nadbielne ciema un virs Kałęczyn-Walochy ciema, tad uz 679. ceļa un ceļa no Rutki-Kossaki ciema uz Kalinówka-Basie ciemu krustcelēm, tad gar Rutki-Kossaki ciema dienvidu robežu līdz Listopada ielas 11. krustojumam ar S8 ceļu, tad pa līniju virs Górskie-Ponikły Stok ciema un ciemu Modzele-Górki un Olszewo Przyborowo austrumu robežas līdz Zambrovas un Visokes Mazoveckes apriņķu robežai vienā platumā ar Stare Niziołki ciemu.